《送郑思亨淳安司训》
明代·彭韶

秋闱曾占一经魁，分教名邦宠异才。细雨侵阶春草合，轻风入异杏花开。

讲明礼乐收馀烬，绪正文章淑后来。此地从前多俊杰，儒仙又见陟蓬莱。

作者简介：（1430—1495）明福建莆田人，字凤仪，号从吾。天顺元年进士。授刑部主事，进员外郎。成化初，以疏论权幸奸邪，两下诏狱。弘治中，由刑部侍郎进尚书。屡抗疏极论朝政诸弊，不纳。居官秉节无私，为贵戚、近习所疾，遂乞归，卒谥惠安。有《政训》、《天曹日录》、《彭惠安集》。